cyanic-selkie/wikianc huggingface dataset:
Arne Jørgen Aasen
Arne Jørgen Aasen (født 15. oktober 1939) er en norsk kjemiker og professor emeritus ved Universitetet i Oslo (UiO), Farmasøytisk institutt. Aasen studerte ved Norges tekniske høgskole (NTH. Fra 1996: Norges Teknisk-Naturvitenskapelige Universitet, NTNU) i Trondheim og ble sivilingeniør i 1964 innen biokjemi og organisk kjemi. Han ble dr. ing. (tidligere kalt lic. techn.) i organisk kjemi samme sted i 1966. I 1972 disputerte han for den tekniske doktorgraden (tekn. dr.) i organisk kjemi ved Kungliga Tekniska Högskolan (KTH), Stockholm.
I 1972 ble Arne Jørgen Aasen ulønnet docent i organisk kjemi ved KTH. Tre år senere ble Aasen utnevnt i statsråd til dosent i generell og farmasøytisk organisk kjemi ved Farmasøytisk institutt, UiO. Her var han, med to unntak, ansatt til 2007. Aasen var i to år professor i legemiddelkjemi ved Universitetet i Tromsø (UiT), Institutt for matematiske realfag. I 1982 ble han utnevnt i statsråd til professor i kjemi ved Norges landbrukshøgskole (NLH. Fra 2005: Norges miljø- og biovitenskapelige universitet, NMBU), Kjemisk institutt, Ås. Her var Aasen i fem år før han i 1987 ble utnevnt i statsråd til professor i sitt tidligere fagfelt ved Farmasøytisk institutt, UiO. Aasen var professor II i naturstoffkjemi ved UiT, Institutt for farmasi fra 1996 til 2007.
Aasen ble i 1970 kontaktet av Associate Professor Aman Dekebo, Department of Applied Chemistry, Adama Science and Technology University, Ethiopia som foreslo et samarbeid som omfattet isolering, strukturbestemmelser og måling av aktiviteter i kvaen fra en busk, Commophora africana som benyttes i tradisjonell medisin. Resultater fra undersøkelsen ble publisert i mars 2020 Arne Jørgen Aasen har hatt en rekke forskningsopphold i utlandet. Han var research scientist i to og et halvt år ved Commonwealth Scientific and Industrial Research Organisation (CSIRO) i Melbourne, Australia. Han var deretter postdoctoral fellow og research associate i ett år i professor Ralph T. Holmans gruppe ved The Hormel Institute, University of Minnesota, Austin, Minnesota, USA. Professor Ralph T. Holman lanserte i 1964 den nye omega-3 nomenklaturen for umettede fettsyrer. Aasen var i fem år forsker ved Svenska Tobaksbolaget, Stockholm. Han har også vært visiting professor i ett år ved ARCO (Atlantic Richfield Company) Plant Cell Research Institute, Dublin, California, USA og to kortere perioder ved Nycomed Salutar Inc., Sunnyvale, California, USA.
Aasens forskningsområder omfatter blant annet bestemmelse av absoluttkonfigurasjoner for racemiske legemidler,   isolasjon, strukturbestemmelser og synteser av naturstoffer, eksempelvis carotenoider og pyrrolizidinalkaloider, massespektrometriske studier av spesifikt deuterium-merkede voksestre, fettsyrer og triglyserider,  samt identifikasjon og synteser av aromastoffer fra tobakk og andre planter.
Romersk bad
Bygningsutforming
Ved hjelp av illustrasjonen vil denne artikkelen beskrive formgivningen til Gammelbadet i Pompeii som lå ved siden av forum, og som er et av de best bevarte romerske bad. Referansene er til gulvplanet som er avbildet til høyre.
Arne Jørgen Aasen
Aasen var fra 1979 til 1981 ansvarlig for etablering av organisk kjemi ved Universitetet i Tromsø. Ved Universitetet i Oslo var han leder for Avdeling for legemiddelkjemi ved Farmasøytisk Institutt fra 1989 til 2002. Aasen har deltatt i et tyvetalls søksmål som sakkyndig meddommer i saker vedrørende legemidler og patenttvister i Borgarting lagmannsrett, tingrettene i Asker og Bærum, Follo, og i Oslo, eller som partssakkyndig i Norge og i New York, USA. Han har fra 2000 vært konsulent for Felleskatalogen over farmasøytiske spesialpreparater markedsført i Norge og Felleskatalogen over preparater i veterinærmedisinen.
Romersk bad
Atrium
Etter å ha gått gjennom hovedinngangen som lå noe unna gaten via en trang gangvei som omga bygningen og etter å ha gått opp tre trappetrinn, fant den besøkende et lite kammer på sin venstre side (x) som inneholdt en vannklosett (latrina), og fortsatte deretter inn i dekket portico (g, g), som gikk rundt på tre sider av en åpen gårdsplass (atrium, A). Disse utgjorde til sammen vestibylen for badene (vestibulum balnearum), hvor tjenerne ville vente.
Bruken av atrium
Dette atrium var gymnastikksal for unge menn, eller kanskje fungerte som en prominade for besøkende til badene. Innenfor denne gårdsplassen oppholdt badevakten (balneator) seg, og som tok en quadrans (romersk mynt) fra hver besøkende. Rommet f, som gikk bak fra portico, kan ha vært opptatt for den besøkende, men mest sannsynlig var det en oecus eller exedra, tilgjengelig for de høyere samfunnsklasser mens de ventet på bekjente fra badenes indre. I atrium var det oppslag om teaterforestillinger eller andre kunngjøringer av allmenn interesse. En av disse som annonserte et gladiatorshow eksisterer fortsatt. Langs veggene av inngangen var det sitteplasser (scholæ).
Apodyterium og frigidarium
En passasje (eller flere) ledet inn til apodyterium (B), et rom for omkledning hvor alle besøkende må møtes før de kunne gå inn i selve badet. Her tok de besøkende av seg klærne som ble tatt vare på av slaver kjent som capsarii, beryktet i antikken for deres påståtte uærlighet. Apodyterium var et stort kammer med steinseter langs to sider av veggene (h, h). Huller er fortsatt synlige langs veggene, og disse markerte antagelig plassene for hvor det var hengere som de badende kunne henge klærne. Rommet var lyst opp av et glassvindu, og seks dører. En av disse førte til tepidarium (D) og et annet til frigidarium (C), hvor dets kaldbad (referert til som loutron, natatio, natatorium, piscina, baptisterium eller puteus; begrepene «natatio» og «natatorium» antyder at en del av disse badene også var svømmebasseng). Badet i dette rommet er konstruert i hvit marmor, og som man nådde via to marmortrapper.
Det engelske verket Harper's Dictionary of Classical Antiquities fra 1898 hadde illustrasjoner som forestilte seg hvordan rommene i Gammelbadet ved Pompeii antagelig så ut:
Tepidarium
Fra frigidarium kunne baderen som ønsket å gjennom varme bad og svetteprosessen gå til tepidarium (D). Det inneholdt ikke vann verken ved Pompeii eller ved badene til Hippias, men var kun oppvarmet av varm luft til en egnet temperatur for å kunne forberede kroppen for den store varmen fra damp og varme badene, og når den badende kom ut igjen, kunne unngå altfor stor overgang til vanlig luft. I badene ved Pompeii fungerte dette rommet som et apodyterium for de som tok varme bad. Veggene hadde en rekke adskilte avlukker eller hvileplasser for å ta imot antrekket. Avlukkene er adskilte fra hverandre ved en rekke skulpturelle figurer av en form som kalles Atlantes eller Telamones (støtteskulpturer), som stakk ut fra veggen og støttet opp en rik list over dem.
Tepidarium er generelt det mest utsmykkede rommet i badene. Det var kun et rom for å sitte i og bli fuktet og smurt inn. I Gammelbadet ved Pompeii var gulvet preget av mosaikk, hvelvtaket smykket med stukkatur og malt. Veggene er røde.
Innsmøring med olje eller salve ble utført av slaver kalt for unctores og aliptæ. Det skjedde tidvis før man gikk inn i de varme badene, og tidvis før man gikk inn i kalde bad, og tidvis etter kaldbadet og før man tok på seg klærne for å sjekke svettingen. En del bad hadde særskilte rom (destrictarium eller unctorium) for denne hensikt.
Caldarium
Fra tepidarium åpnet en dør til caldarium (E), og mosaikkgulvet her lå rett over brennkammer eller luftoppvarmingsanlegget. Dets veger var også hule, noe som dannet et stort avtrekk som var fylt med oppvarmet luft. Ved den ene enden var det en rund tank (labrum), og ved den andre et firkantet badested (puelos, alveus, solium, calida piscina), som man kom til fra plattformen (schola) ved trappetrinn. Labrum inneholdt kaldt vann som ble tømt over den badendes hode før vedkommende forlot rommet. Disse tankene er gjort av marmor i Gammelbadet, men det finnes også de som ble gjort av rent sølv. På grunn av den store varmen i rommet var caldarium i liten grad eller beskjedent dekorert.
Laconicum
Tilknyttet caldarium var laconicum. Navnet, som betydde spartaner, ble valgt ettersom det var den eneste form for varme bad som antikkens spartanere aksepterte. Gammelbadet i Pompeii hadde ikke noe laconicum, som var et rom enda varmere enn caldarium, og benyttet ganske enkelt som et svetterom og ikke et bad. Det er sagt at det ble introdusert til Roma av Agrippa. Det er referert til av Dio Cassius for å være rundt 75 fot i diameter og at han kalte det for Laconicum Gymnasium. Et slikt rom kunne også bli kalt for sudatorium eller assa.
Tjenesteområder
Apodyterium har en gang (q) som kommuniserer med munningen av brennkammeret, kalt for praefurnium eller propigneum; og ved å gå gjennom denne passasjen nådde man kammeret M og som også har ankomst fra gaten ved c. Det var her fornacatores oppholdt seg, eller de personer som hadde ansvaret for ovnene og oppvarmingen. Av dets to trapper førte det ene til taket og det andre til kjelene som inneholdt vann.
Det var tre dampkjeler, en for hvor (caldarium vas) holdt varmt vann; en andre, lunken (tepidarium); og den tredje, den kalde (frigidarium). Varmtvannet ble omgjort til varme bad ved et rør gjennom veggen, markert på plansjen. Under det varme rommet var det satte en sirkelrund ovn d, som var mer enn 7 fot i diameter og som varmet opp vannet og fylte varm luft inn i de hule cellene i hypocaustum. Det passerte fra ovnen under det første og siste av kjelene ved to kanaler eller avtrekk; og da vannet ble trukket ut derfra, ble det ført videre til det neste, tepidarium, som sto på et noe høyere plan og et stykke unna ovnen. Det var allerede betydelig oppvarmet fra dets nærhet til ovnen og varmeanlegget under det, slik at det økte underskuddet av det første uten det i vesentlig grad minsket temperaturen; og vakuumet i det siste ble igjen fylt opp fra det som lengst unna, og som inneholdt kaldt vann mottatt direkte fra den kvadratiske beholderen bak dem. Ovnene i seg selv er ikke lenger bevart, men inntrykkene de etterlot i mørtelen hvor de var satt inn er fortsatt meget synlige. Det har gjort det mulig for ettertiden å bestemme deres respektive posisjoner og dimensjoner. Slikke ovner synes å ha blitt kalt for miliaria, grunnet deres likhet i formen til en milepæl.
Bak ovnene var det enda en korridor som førte til gårdsplassen eller atrium (K) som ble benyttet av badets tjenere.
Kvinnenes bad
Tilstøtende, men et mindre badeanlegg var benyttet av kvinner. Inngangen er ved dør b, som gikk inn til en liten vestibyle (m) og derfra inn i apodyterium (H), som, akkurat som den til mennene, har sitteplasser (pulvinus, gradus) på begge sider av veggen. Denne åpner opp ved kald bad (J), tilsvarende til natatio i mennenes sett, men i langt mindre dimensjoner. Det er fire trappetrinn på innsiden for komme ned i det.
På motsatt side av inngangsdøren til apodyterium er det en annen dør som fører til tepidarium (G), som også kommuniserer med oppvarmingsrommet (F). På begge sider av denne er det et varmebad i en kvadratisk fordypning, og i motsatt ende labrum. Gulvene er hengende og veggene har hull for avtrekk, tilsvarende som ved mennenes bad. Tepidarium i kvinnenes bad hadde ikke fyrfat, men det hadde en hengende gulv
Sinotroglodytes
Sinotroglodytes er en slekt av biller i delgruppen (underfamilien) skyggeløpere (Trechinae) i familiegruppen løpebiller.
Romersk bad
Badenes hensikt
Badene er ofte inkludert, bortsett fra de tre hovedrommene som er listet over, en palaestra, eller utendørs gymnastikkområde hvor mennene kunne drive på med ulike spill med ball og øvelser. Der ble det også løftet vekter og kastet diskos. Mennene ville olje seg inn (da såpe var en luksusvare og ikke vanlig tilgjengelig), vann, og skraper (strigel) for å fjerne oljen. Velstående mennesker kunne bringe med seg en capsarius, en slave som bar herrens håndkle, olje, og skraper til badene og som deretter voktet dem mens herren badet da det var kjent at tyver ofte hang rundt i badene.
Sinotroglodytes
Utseende
Små (ca. 5 millimeter), slanke, langbeinte, blankt mørkbrunlige, blinde løpebiller. Hodet er sterkt forlenget, fasettøynene sterkt reduserte. Probotum er mye lengre enn bredt, ovalt, dekkvingene rundede og omtrent dobbelt så brede som forkroppen.
Romersk bad
Badenes hensikt
Omkledningsrommet var kjent som apodyterium (fra gresk ἀποδυτήριον, apodyterion, apo + duo, "å ta av", det vil si omkledningsrom).
Sinotroglodytes
Levevis
Artene har et underjordisk levevis, og kan finnes i huler og gruver.
Romersk bad
Kulturell betydning
På mange måter var de romerske badene likeverdige med samfunnssentra. Ettersom badeprosessen tok tid var det nødvendig med samtaler. Mange romere ville benytte badene som et sted å invitere venner til middagsselskaper, og mange politikere ville gå til badene for å overbevise sine medborgere til å bli deltagere i deres sak. Badene hadde mange andre tjenester i tillegg eller i tilknytning til bad, eksempelvis bibliotek, rom for framføring av poesi, og steder for å kjøpe og spise mat. Den moderne tilsvarighet ville være en kombinasjon av bibliotek, kunstgalleri, kjøpesenter, restaurant, treningssenter og spa.
Sinotroglodytes
Utbredelse
Slekten er kjent fra Kina (Hunan).
Romersk bad
Kulturell betydning
Badene var også et sted for betydningsfulle skulpturer; blant de velkjente som er funnet ved Caracallas termer i Roma er Farnesiske okse og Farnesiske Herkules. Begge er i dag i Museo di Capodimonte i Napoli.
Sinotroglodytes
Systematisk inndeling
Systematikken følger Carabidae of the World.
Romersk bad
Kulturell betydning
Romerne mente at god helse kom fra bad, spise, massasje og trening. Badene hadde alle disse godene på et sted. Ettersom flere borgere badet flere ganger i uken var det romerske samfunnet preget av relativ høy personlig hygiene. Det er sagt at da en romersk keiser ble spurt av en utlending om hvorfor han badet en gang om dagen, skal han ha svart: «Jeg har ikke tid til å bade to ganger om dagen».
Keisere bygde offentlige bad for å utmerke seg selv og samtidig bygge et varig monument over sin egen sjenerøsitet. Om en velstående romer ønsket å oppnå folkets gunst kunne han betale for en dag med fri tilgang i sitt navn. Eksempelvis kunne en senator som håpet å bli tribun betale inngangspengene ved et særskilt bad på sin fødselsdag for å bli kjent for folket i området.
Lokalisering
En rekke romerske offentlige bad har overlevd, enten som ruiner eller i ulik grad av konservering. Blant de mer kjente romerske bad er badeanlegget i Bath i England, badene til Caracalla, byggverk som Diokletians termer (bad), Thermae Titi, badene til keiser Titus, og til keiser Trajan (alle i Roma), foruten bad i Sofia, Serdica og Varna (alle i Bulgaria). De antagelig med komplette er ulike offentlige og private bad i Pompeii.
Romerske bad etter den klassiske antikken
Det vestlige Romerriket kollapsa i løpet av 400-tallet, og med det forsvant det vi kan kalle en offentlig badekultur av stor skala i Vest-Europa. Slik var det ikke i øst. Det østlige Romerriket, gjerne kalt det Bysantinske imperium, overlevde 400-tallets omveltninger, og skulle bestå som en viktig stormakt gjennom store deler av middelalderen. Her overlevde den offentlige romerske badekulturen, etter å ha gjennomgått større og mindre endringer.
De siste virkelig enorme badene blei bygd ved seinantikkens begynnelse; Diokletians og Konstantins termer var de to siste keiserlige termene som blei bygd i Roma. Med sine 120 000 kvadratmeter var Diokletians termer det største romerske badeanlegget noen sinne. Konstantin gjennomførte også en stor utbygging av det allerede eksisterende Zeuxippos-badet i Konstantinopel. Seinantikken innledes altså med noen av de største romerske badene vi har. Derimot blei det seinere på 300-tallet og framover bygd bad av relativt moderat størrelse. Storslåtte bad blei erstatta av små nabolagsbad, og det var disse små badene som skulle bli ikoniske for Øst-Romerriket i seinantikken og middelalderen, samt deler av den islamske verden fram til vår egen tid.
Av andre endringer i seinantikken ser ut til at segregeringa av kvinner og menn, som hadde forsvunnet delvis i tidlig keisertid, kom tilbake. Palestraen forsvant, en tendens som hadde starta allerede i tidlig keisertid. Frigidariumet blei i økende grad erstatta av det som har blitt kalt en ”sosialiseringshall”. Fra slutten av 300-tallet har det også blitt påpekt en tendens til å bygge individuelle badekar i stedet for fellesbasseng. Med kristendommen fulgte et nytt syn på kropp, nakenhet og hygiene, og det er nærliggende å knytte flere av disse endringene til religionsskiftet i Romerriket. Både idrett og felles nakenhet på tvers av kjønn var elementer i den romerske kulturen de kristne mislikte sterkt. Også individuelle badekar kan tolkes som en kristen strategi for å få bukt med felles nakenhet, men kan også knyttes til økonomisk nedgang i seinantikken, da individuelle kar krevde mindre ressurser både å bygge og drifte. At byggingen av store termer tok slutt, og at små nabolagsbad blei normalen bør også tolkes i lys av økonomisk nedgang i seinantikken og tidlig middelalder.
Akkarkrok
Akkarkrok er et redskap for fiske av akkar (Todarodes sagittatus). Tradisjonelle akkarkroker (alternativ betegnelse: akkarjukse, akkardregg, akkarrøkkar) består av fiskekroker montert i krans rundt et skaft av tre eller metall. Under krokene er montert en vekt som sikrer vertikal posisjon i sjøen. I motsatt ende av skaftet er festet hempe for montering til snøre, samt et glitrende element som skal lokke akkaren mot krokene. I nyere tid er akkarkroker framstilt industrielt, gjerne i sterke farger, og seriemonteres på hovedline. Tradisjonelt ble akkar i Norge hovedsakelig brukt som agn. Arten fiskes primært vinterstid når den oppsøker kystnære farvann, men innsigene er uforutsigbare.
Jens Dunker
Jens Gram Dunker (født 17. februar 1892, død 25. august 1981) var en norsk arkitekt. Han regnes som en av landets fremste eksponenter for funksjonalisme.
Jens Dunker var sønn av departementssekretær Bernhard Dunker (1847–1914) og Anna Cathrine Ottesen (1861–1948). I 1922 giftet han seg med Minda Juel Hvoslef (1898–1984), datter av major Ragnvald Hvoslef (1872–1944) og Ingeborg Dagny Gulbranson (1875–1963). Jens Gram Dunker er sønnesønn av Bernhard Dunker (1809–70) og dattersønn av godseier Carl August Gulbranson. .
Utdannelse og virke
Dunker gikk på Den kongelige tegneskole i 1910-11 og studerte 1911-14 ved Technische Hochschule i Dresden. Etter eksamen der foretok han en rekke studiereiser og arbeidet som assistent ved flere arkitektkontorer i Kristiania: Morgenstierne & Eide, Arnstein Arneberg og Harald Hals. I 1919 etablerte han egen arkitektpraksis. Allerede samme år fikk han gjennombrudd med førstepremie i en arkitektkonkurranse om bygg til Det Nye Teater sammen med Gudolf Blakstad.
Dette bygget kan illustrere både Dunkers (og Blakstads) utvikling og funksjonalismens gjennombrudd i Norge. Dunker begynte som nyklassisist og beveget seg over i funksjonalismen. Bygget var planlagt for Uranienborgveien 11, men ble oppført i Rosenkrantz' gate 10 først i 1927-29. Vinnerutkastet i konkurransen var i ren nyklassisk stil, mens det endelige resultatet i dag gjenkjennes som funkis, ikke minst fasaden.
Dunker leverte betydelige bidrag til norsk funksjonalisme gjennom forskjellige bygningstyper: bygårder, boligblokker, rekkehus, villaer, teatre og hotell. Han drev også restaureringsarbeid ved Oscarshall, ved flere kirker og ikke minst som slottsforvalter fra 1938 til 1962 (med avbrudd i 1942-45, da han ble hindret av NS). Dunker ble premiert i en rekke konkurranser, og han bidro også med prosjekter som ikke ble gjennomført, selv om noen av dem ble innkjøpt.
Foruten det rent arkitektoniske var Dunker opptatt av møbler og brukskunst. Han utformet for eksempel inventaret til den lille Leirskogen kirke i Sør-Aurdal. Han skrev dessuten en god del om brukskunst for Foreningen Brukskunst, og han var flittig bidragsyter til tidsskriftet Byggekunst. I tillegg var han en dyktig tegner. Norsk Arkitektmuseum sitter på mange av hans pennetegninger, særlig fra utenlandsturer der han studerte arkitektur.
Dunker hadde en rekke tillitsverv i Oslo Arkitektforening og Norske arkitekters landsforbund (han var periodevis visepresident i sistnevnte). Han er tildelt en rekke ordener og medaljer, deriblant St. Olavs Orden (1945) og Kongens fortjenstmedalje i gull samt flere utenlandske ordener.
Dunker er begravet ved Vår Frelsers gravlund.
Arbeider i utvalg
(I Oslo med mindre annet er nevnt.)
Yoichiro Kakitani
Yoichiro Kakitani (født 3. januar 1990) er en japansk fotballspiller som spiller for den japanske J. League-klubben Cerezo Osaka. Han spiller i midtbane/angrep, og er også en del av. Han har også spilt for Tokushima Vortis, Japan, og FC Basel, Sveits.
Han ble tatt ut til Fotball-VM 2014 i Brasil.
Agate Rašmane
Agate Rašmane (født 22. august 1997) er en latvisk skytter som konkurrerer i pistolskyting.
Hun representerte Latvia under Sommer-OL 2020 i Tokyo, hvor hun ble nummer 37 i 25 meter pistol og nummer 19 i 10 meter luftpistol.
Turid Skogstad
Turid Skogstad (født 14. juni 1938) er en tidligere kontorfullmektig og Ap-politiker som var ordfører i Ørland 1988–1989.
Igor Zelenay
Igor Zelenay (født 10. februar 1982) er en slovakisk tennisspiller.
Turid Skogstad
Skogstad har handelsskoleutdannelse. Hun satt i fylkesstyret i Sør-Trøndelag Ap 1977-81, og satt den samme perioden i Arbeiderpartiets landsstyre. Hun satt i kommunestyret 1972–79 og 1984–91.
Mobbeombud
Mobbeombud er et eget ombud opprettet som ressursperson for elever og foreldre som opplever mobbing. Ombudet skal både drive forebyggende arbeid og være en uavhengig instans der foreldre og elever kan søke råd og veiledning. Ordningen er innført i Buskerud fylkeskommune, Hordaland fylkeskommune, Troms fylkeskommune, Rogaland fylkeskommune, Nordland fylkeskommune, Østfold fylkeskommune, Oslo kommune og Vest-Agder fylkeskommune, men er også foreslått som en nasjonal ordning i hver fylkeskommune eller region.
Igor Zelenay
Han representerte Slovakia under Sommer-OL 2016 i Rio de Janeiro, der han ble utslått i første runde i dobbel.
Turid Skogstad
Hun er datter av Jens Sundet, fisker og ordfører fra Lysøysundet i daværende Jøssund kommune.
Mobbeombud
Ordningen i Buskerud
Bodil J. Houg ble i 2013 Norges første mobbeombud.
Ombudet blir finansiert av fylkeskommunen, og ble opprettet av fylkestinget etter forslag fra Kristian Hammervik (KrF).
Ordningen i Oslo
Ombudet er organisert som en egen enhet, men er administrativt plassert under bystyrets sekretariat i Oslo. Kjerstin Owren var Oslos første mobbeombud. Hun ble ansatt i en åremålsstilling med oppstart 1. juni 2017 og sluttet i stillingen ved utgangen av 2022.
Ordningen i Troms og Finnmark
Jon-Halvdan Lenning er mobbeombud i Troms og Finnmark med hovedansvar for region vest. Han ble ansatt 1. mai 2017. Janne Sannes er mobbeombud i Troms og Finnmark med hovedansvar for region øst. Ombudene er organisert som uavhengige ressurspersoner for barn og ungdom i skole og barnehager i Troms og Finnmark fylke. De er administrativt plassert under Fylkesordføreren i Troms og Finnmark.
Reynoldsbreen
Reynoldsbreen er en isbre i Antarktis. Den er ni km lang og flyter østover fra Haines Mountains langs sørsiden av Keyser Nunatak og ut i Hammondbreen i den vestlige delen av Marie Byrd Land.
Breen ble kartlagt av U.S. Geological Survey (USGS) etter landmålinger og flyfoto tatt av U.S. Navy i 1959-65 og navnsatt av Advisory Committee on Antarctic Names (US-ACAN) etter Donald K. Reynolds, en forsker på ionosfæren ved Byrd-stasjonen sommeren 1967-68.
Cat and Fiddle Inn
Cat and Fiddle Inn er den nest høyest beliggende puben i England (den høyeste er Tan Hill Inn i Yorkshire). Den ligger ved veien A537 på vestsida av Axe Edge Moor i Peak District nasjonalpark, lengst øst i Cheshire, like ved grensa til Derbyshire. Den ligger på 515 meter over havet (dog antydet en nylig måling som ble bestilt av eieren en høyde på 540 moh, noe som ville være høyere enn Tan Hill Inn ).
Puben er den siste på den 72 kilometer lange Four Inns Walk, en turmarsj som arrangeres årlig hver vår i Peak District.
Cat and Fiddle Road
Vertshuset har gitt navn til «Cat and Fiddle Road», ei svingete veistrekning på A537, som går mellom Macclesfield i vest og Buxton i øst. Veien har vært beryktet for et høyt antall ulykker, spesielt blant motorsyklister, som ofte betrakter veien som en spennende teknisk utfordring. En undersøkelse gjort av The Automobile Association i 2003 utpekte veistrekningen som den farligste i Storbritannia.
Obnora
Byen Ljubim ligger ved Obnora.
Akihiko Yoshida
Akihiko Yoshida (吉田 明彦) er en japansk videospillillustrator. Han begynte å jobbe i Square i 1995, og forlot selskapet i 2013 for å jobbe frilans. I oktober 2014, ble han direktør for selskapet CyDesignation, et underselskap til Cygames. Han er kjent for sitt arbeid med Final Fantasy-serien. Han samarbeider ofte med Yasumi Matsuno.
The Tell-Tale Step
The Tell-Tale Step er en amerikansk stumfilm fra 1917, regissert av Burton George.
Sogozja
Sogozja (russisk: Сого́жа) er ei elv i Jaroslavl og Vologda oblast i Russland. Den er 125 km lang, med et nedbørfelt på 2950 km².
Panamerikansk mesterskap i gymnastikk
Panamerikansk mesterskap i gymnastikk ble arrangert første gang i 1997, og arrangeres hvert år. Det konkurreres i flere forskjellige disipliner. I enkelte år samles alle til et samlet mesterskap, mens andre år splittes de opp i forskjellige mesterskap.
Sogozja
Elva munner ut i Rybinsk-reservoaret i Volga. Før Rybinsk-reservoaret ble bygget var Sogozja ei sideelv til Sjeksna.
Byen Posjekhonje ligger ved Sogozja
Willy Lundin
Willy Lundin (født desember 1931 i Nol, utenfor Göteborg) er en svensk jazzmusikere (altsaksofon, trekkspill) og maler, lenge ansett for å være en av Europas ledende på instrumenterne.
Lundin var opprinnelig inspirert av bl.a Charlie Parker og Lee Konitz. Han ble engasjert i Kenneth Fagerlunds orkester og han spilte med mange av verdens ledende jazzmusiker som Stan Getz, Lee Konitz, Joe Zawinul og barytonsaksofonist Lars Gullin med flere, og sammen med pianist Lars Sjösten: «Select Notes», den svenske Gyllene Skivan fra 1981. Lundin gav også ut en CD med folkemusikk-inspirert jazz på trekkspill (1994); «Swedish Paintings».
Denys Moltsjanov
Denys Moltsjanov (født 16. mai 1987) er en ukrainsk tennisspiller.
Han representerte Ukraina under Sommer-OL 2016 i Rio de Janeiro, der han ble utslått i første runde i dobbel.
Mario Holek
Mario Holek (født 28. oktober 1986) er en tsjekkisk tidligere fotballspiller.
Diana Durango
Diana Durango (født 2. oktober 1988) er en ecuadoriansk skytter som konkurrerer i pistolskyting.
Norsk Yrkeshygienisk Forening
Norsk Yrkeshygienisk Forening (NYF) er en interesseorganisasjon for yrkeshygienikere i Norge. Foreningen er medlem av International Occupational Hygiene Association og ble stiftet i 1985.
Diana Durango
Hun representerte Ecuador under Sommer-OL 2020 i Tokyo, hvor hun ble nummer 38 i 25 meter pistol og nummer 45 i 10 meter luftpistol.
Norsk Yrkeshygienisk Forening
Foreningen arbeider med problemstillinger som de har definert som yrkes som: «Identifikasjon og kartlegging av kjemiske, fysiske og biologiske arbeidsmiljøfaktorer, samt vurdering av risiko for helseskade og forslag til forebyggende tiltak».
Lokallag
Foreningen har følgende lokallag:
Faridkot (distrikt)
Faridkot (punjabi: ਫਰੀਦਕੋਟ ਜ਼ਿਲਾ ) er et distrikt i den indiske delstaten Punjab. Distriktets hovedstad er Faridkot.
Demografi
Ved folketellingen i 2011 var det 618,008 innbyggere i distriktet, mot 550,892 i 2001. Den urbane befolkningen utgjør 35,20 % av befolkningen.
Barn i alderen 0 til 6 år utgjorde 10,79 % i 2011. Antallet jenter i den alderen per tusen gutter er 851 i 2011 mot 812 i 2001.
Robert Farah
Han representerte Colombia under Sommer-OL 2016 i Rio de Janeiro, der han ble utslått i andre runde i dobbel.
Otterlei Group
Otterlei Group AS er morselskap for en gruppe virksomheter innen forretningsområdene industri, eiendom og finansielle/øvrige aktiviteter:
Valgmann
En valgmann eller elektor er en person som av en organisasjon, valgkrets eller lignende velges med det eneste formål å representere dem i et valg. Valgmennene utgjør et valgkollegium og ordningen fører at valget blir indirekte.
Norge hadde fra 1814 til og med Stortingsvalget 1903 et valgsystem der velgerne valgte valgmenn som igjen valgte stortingsrepresentantene. Det var én valgmann per 50 stemmerettigede i kjøpstedene og én valgmann per ca 100 stemmeberettigede i prestegjeldene på landet. I 1905 ble det i stedet innført enmannskretser.
Finlands president ble inntil 1994 valgt med indirekte valg med valgmenn.
I USA velges ikke presidenten direkte av folket. I det som kalles presidentvalg velger folket valgmenn til et valgmannskollegium, som i sin tur stemmer frem en president. Antallet valgmenn var frem til 1960-tallet det samme som antallet representanter og senatorer i kongressen, men fra og med presidentvalget i 1964 har innbyggerne i hovedstadsområdet rett til å velge tre valgmenn i tillegg.
I Sverige før 1997 ble stiftsfullmäktige i Svenska kyrkan og medlemmene til kirkemøtet valgt av valgmenn som valgtes av menighetene etter kirkevalget.
Eksterne lenker
Elector Kiesman
Chizuru Sasaki
Chizuru Sasaki (født 2. desember 1985) er en japansk skytter som konkurrerer i pistolskyting.
Hun representerte Japan under Sommer-OL 2020 i Tokyo, hvor hun ble nummer 40 i 25 meter pistol og nummer 50 i 10 meter luftpistol.
Caucasorites
Caucasorites er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Levevis
Artene lever i huler, der de trolig ernærer seg av andre smådyr.
Systematisk inndeling
Systematikken følger Carabidae of the World.
Igualda
Igualda er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor trebukk, lyst brun bortsett fra et smalt, skrått, skittenhvitt tverrbånd nær dekkvingens spiss. Antennene er tynne og en del lengre enn kroppen. Pronotum er svakt tønneformet uten tenner på ytterkantene, omtrent like langt som bredt. Dekkvingene har svakt kurvet ytterkant. Scutellum er tett kledt med lys bestøvning. Oversiden er jevnt kledt med fine, halvlange hår.
Utbredelse
Arten er utbredt i Fransk Guyana og det nordlige Brasil.
Toshihiro Aoyama
Toshihiro Aoyama (født 22. februar 1986) er en japansk fotballspiller som spiller for den japanske fotballklubben Sanfrecce Hiroshima. Han spiller som midtbanespiller, og er også en del av.
Han ble tatt ut til Fotball-VM 2014 i Brasil.
Kongedømmet Libya
Kongedømmet Libya (arabisk: المملكة الليبية – Al-Mamlaka al-Lībiyā) ble opprettet som følge av en resolusjon 21. november 1949 i FNs generalforsamling og denne fastslo at Libya skulle være en uavhengig stat før 1. januar 1952.
Bakgrunn
Landet hadde vært en italiensk koloni etter at Italia erobret de osmanske provinsene Tripolitania, Fezzan og Kyrenaika under Den italiensk-tyrkiske krig
Italia ga kolonien navnet «Libya», som tidligere hadde blitt brukt av brukt av grekerne for hele Nord-Afrika, unntatt Egypt. Kong Idris I, emir av Kyrenaika, ledet motstanden mot den italienske okkupasjonsmakten mellom de to verdenskrigene.
Fransk/britisk administrasjon
Etter det tyske og italienske nederlaget i felttoget i Nord-Afrika under andre verdenskrig, var Tripolitania og Kyrenaika i årene 1943 til 1951 under britisk administrasjon, mens Frankrike kontrollerte Fezzan. Idris vendte tilbake fra asyl i Kairo i 1944, men avslo å bosette seg permanent i Kyrenaika inntil enhver utenlandsk kontroll ble fjernet i 1947. Ifølge betingelsene fra fredsavtalen med de allierte i 1947, gav Italia opp alle krav knyttet til Libya.
Opprettelse
Idris representerte Libya i de påfølgende forhandlingene med FN. 24. desember 1951 erklærte Libya sin uavhengighet som et konstitusjonelt, arvelig monarki under kong Idris.
Oppdagelsen av betydelige oljereserver i 1959, og de påfølgende inntektene fra salg av olje gjorde at Libya gikk fra å være en av verdens fattigste nasjoner til å bli en meget velstående stat. Selv om oljen muliggjorde dramatiske økninger i regjeringens budsjetter, var det økt misnøye i befolkningen over den økte konsentrasjonen av landets rikdom som falt i hendene på kong Idris og landets elite for øvrig. Denne misnøyen bare fortsatte å øke da nasserisme og arabisk nasjonalisme spredde seg i Nord-Afrika og Midtøsten.
Gaddafis statskupp
1. september 1969 gjennomførte en liten gruppe militært befal, ledet av offiseren Muammar al-Gaddafi et statskupp mot kong Idris. Idris var i Tyrkia for medisinsk behandling da dette skjedde. Hans nevø, prins Sayyid Hasan ar-Rida al-Mahdi as-Sanussi, ble ny konge. Det ble raskt avklart at de revolusjonære offiserene som hadde kunngjort kong Idris avgang, ikke ønsket Sayyid som ny konge, og han ble avsatt og satt i husarrest samme dag. Monarkiet ble avskaffet, og Gaddafi, som utropte Libya som den nye libyske arabiske republikk, ble i resten av sin regjeringstid betegnet som «Broderlig Leder og Guide for Revolusjonen» i offisielle uttalelser og presse.
Langhus videregående skole
Langhus videregående skole var en vedtatt videregående skole beliggende på Langhus i tidligere Ski kommune. Skolen ble vedtatt bygget av fylkesutvalget i tidligere Akershus fylkeskommune i 2001, men skrinlagt i 2005.
Den nye skolen skulle ha en kapasitet på 800 elever, og stå ferdig til skolestart høsten 2006. Fra fylkeshold var skolen på Langhus beregnet å kose rundt 300 millioner kroner etter datidens prisnivå. Den tiltenkte tomten, tilbudt av tidligere Ski kommune, lå vest for Vevelstadveien, omtrent en kilometer nord for Vevelstad stasjon.
Den økonomiske situasjonen i fylket viste derimot at det ikke fantes økonomisk rom til å bygge en ny skole på Langhus i den daværende økonomiplanperioden. Høsten 2005 satt derfor fylkestinget ned foten for ny videregående skole på Langhus, og prosjektet ble skrinlagt.
Nedleggelse av Drømtorp vgs
At det ikke fortsetter å være skole på Drømtorp, men at denne integreres i den nye skolen på Langhus var en forutsetning for byggingen av skolen. Fylkestinget la stor vekt på at en ny videregående skole på Langhus ikke vil øke kapasiteten nevneverdig fordi videre drift av Drømtorp videregående skole i så fall hadde blitt lagt ned. Samtidig var det et ønske å utvide Oppegård videregående skole, men fylkesrådmannen mente det blir svært kostbart å utvide og rehabilitere på Oppegård. I stedet ville han overføre de 100 nye elevplassene til skolen på Langhus.
Som en del av skrinleggelsen av Langhus vgs, ble det lagt stor vekt på at en modernisering av Drømtorp blir langt billigere enn å bygge nytt på Langhus.
Ikke te å tru
Ikke te å tru er et musikkalbum med Vømmølgutan, utgitt i 2009. Dette er bandets første plate.
Santiago González (tennis)
Santiago González (født 24. februar 1983) er en meksikansk tennisspiller.
Han representerte Mexico under Sommer-OL 2016 i Rio de Janeiro, der han ble utslått i andre runde i dobbel.
I’m Looking Through You
«I'm Looking Through You» er en sang av The Beatles som ble skrevet av Paul McCartney, men offisielt kreditert Lennon/McCartney. Sangen ble først utgitt 3. desember 1965 på gruppens sjette britiske album Rubber Soul. Tre dager senere ble den amerikanske utgaven av Rubber Soul utgitt med «I'm Looking Through You» inkludert.
Bakgrunn
I 1965 var McCartney kjæreste med Jane Asher og teksten handler om henne. Han skrev sangen i sitt rom i toppetasjen av 57 Wimpole Street i London. Han følte bare for å få ut frustrasjonen da han skrev sangen i stedet for å bære den inne i seg. (Problemene i forholdet mellom Asher og McCarntney blir mer utdypet i sangen You Won't See Me.)
Innspilling
Første versjon av «I'm Looking Through You» er anderledes enn versjonen som dukket opp på Rubber Soul; både i tempo og oppbygging. Den startet med håndklapp, maracas og akustisk gitar før McCartney starter å synge. Stilen er en smule rolig country før det hardner til i instrumentalpartiene med både orgel og George Harrisons sologitar. Første gang publikum hadde anledning til å høre denne varianten, var i perioden 18. juli - 11. september 1983 i Abbey Road Studios (hvor den ble innspilt). Grunnet oppgradering av utstyr i kontrollrommet til studio 2, brukte studioet tiden til å vise publikum filmen The Beatles at Abbey Road. Etter det havnet opptaket på bootlegs. I 1996 ble versjonen gitt ut på Anthology 2.
Det ble bestemt at de måtte spille den inn på nytt, og 6. november 1965 lagde de et opptak som lignet mer på hva man etter hvert ville høre på Rubber Soul. McCartney hadde da lagt til et mellomvers. Problemet var kanskje at tempoet var for raskt. Derfor ble det bestemt at den skulle spilles inn på nytt enda en gang.
10. november 1965 ble det endelige grunnkompet innspilt. Det besto av akustisk gitar (John Lennon), tamburin (Harrison), bass (McCartney) og trommer (Ringo Starr). Etterpå var det tid for pålegg. I instrumentalpartiene slo Starr en akkord på et orgel, mens Harrison spilte et riff på sin sologitar. Dagen etter la McCartney på vokal to ganger, med Lennon på harmonivokal sporadiske steder.
Musikere og instrumenter
The Beatles spilte aldri «I'm Looking Through You» på sine konserter, men i 2010 fremførte McCartney sangen på sporadiske konserter.
Jukebox (album)
Jukebox er et musikkalbum med Mimix, utgitt i 1992.
Satoko Yamada
Satoko Yamada (født 26. februar 1995) er en japansk skytter som konkurrerer i pistolskyting.
Inhibition of return
Inhibition of return (IOR) ble først observert og identifisert i Posner og Cohens studie fra 1984. De beskrev IOR som en redusert evne til å reorientere oppmerksomheten tilbake til et område av synsfeltet som oppmerksomheten nettopp har vært rettet mot. Selv om noen deler av denne beskrivelsen har blitt utfordret av senere forskning, har IOR vist seg å være et robust og etter hvert veletablert begrep innenfor den kognitive psykologien.
Praktisk signifikans
Nettopp IORs potensielle adaptive funksjon, har vært en av grunnene til at det har blitt gjort mye forskning på dette fenomenet. Man ser for seg at IOR har en adaptiv funksjon i forhold til hvordan vi orientere oss i omgivelsene våre. Et eksempel som illustrerer dette er hvis man leter etter noe, f.eks. sin mobiltelefon. Forskning på dette feltet viser at et slikt visuelt søk begynner med at man skanner hele synsfeltet, for så å rette oppmerksomheten mot det objektet som deler flest egenskaper med den mentale representasjonen av sin mobiltelefon. Dette er en automatisk prosess i form av at den skjer utenfor vår bevissthet. Dette er en adaptiv mekanisme som er ment for å gjøre et slikt søk mere effektivt. Tilbake til eksempelet kan man se for seg at det ligger en fjernkontroll på bordet, men mobiltelefonen stikker fram under en avis. Her vil sannsynligvis fjernkontrollen være det objektet som deler flest egenskaper med den mentale representasjonen av mobiltelefonen, og man vil derfor rette oppmerksomheten mot fjernkontrollen. Etter å ha identifisert fjernkontrollen, vil man flytte oppmerksomheten vekk, for så å fortsette søket. I og med at det fortsatt er fjernkontrollen som deler flest egenskaper med den mentale representasjonen, vil man i et slikt tilfelle være avhengig av en mekanisme som forhindrer at man retter oppmerksomheten tilbake til den. Uten en slik mekanisme vil man stadig rette oppmerksomheten tilbake til fjernkontrollen, og det visuelle søket er dømt til å mislykkes. Mekanismen som forårsaker IOR har blitt foreslått til å være denne mekanismen.
Opphav
I Posner og Cohens studie fra 1984 benyttet de et såkalt spatial cuing design for å undersøke hvordan spatial oppmerksomhet kunne påvirke reaksjonstiden på en måldeteksjonsoppgave. Denne metoden ble utviklet av Michael Posner, og regnes i dag som et eget forskningsparadigme. Spatial oppmerksomhet kan defineres som seleksjon av en stimulus ut i fra dens spatiale lokalisasjon. Det vil si at en stimulus som dukker opp innenfor dette område vil selekteres ut for videre kognitiv prosessering. I dette studiet ble deltagerne plassert foran en dataskjerm. På skjermen var det to bokser, som var plassert horisontalt ved siden av hverandre, og represnterte hver sin flanke av skjermen. Midt mellom de to boksene var det et punkt, fra nå av omtalt som fikseringspunktet, som deltagerne fikk beskjed om å holde blikket sitt rettet på under hele forsøket. Et enkelt forsøk ble innledet ved at en av boksene blinket. Dette medførte i at deltagernes spatiale oppmerksomhet refleksivt ble manipulert til denne flanken av skjermen. En slik blinking av en av boksene vil jeg fra nå av omtale som et perifert cue (slik Posner og Cohen gjorde). Dette perifere cuet ble så etterfulgt av at et målobjekt, i form av en stjerne, ble presentert i en av boksene. Deltagerne fikk beskjed om å respondere så fort de kunne på målobjektet, ved å trykke på en knapp. Et eksperiment besto i en lang sekvens av enkeltforsøk. Av disse var 50% valide, det vil si at det perifere cuet og målobjektet dukket opp på samme side av fikseringspunktet, mens 50% var ikke valide.
Resultatene viste at så lenge tidsintervallet mellom det perifere cuet og målobjektet var lite, så var reaksjonstiden mindre for valide enn for ikke-valide enkeltforsøk. Det vil si at deltagerne brukte kortere tid på å respondere på målobjektet når det var kongruens mellom det perifere cuet og målobjektet sin lokalisasjon. Denne forskjellen mellom reaksjonstidene til valide og ikke-valide enkeltforsøk blir tolket som de fordeler som er forbundet med at oppmerksomheten er rettet mot den flanken som målobjektet dukker opp i (valide enkeltforsøk), og de kostnader som er forbundet med det å måtte gjøre et oppmerksomhetsskift (ikke-valide enkeltforsøk). I det tidsintervallet mellom det perifere cuet og målobjektet ble større, viste resultatene til Posner og Cohen en motsatt tendens. Det vil si at reaksjonstiden til valide enkeltforsøk var større enn for ikke-valide enkeltforsøk.
Hvordan kan dette forklares? Som sagt så vil et perifert cue manipuler den spatiale oppmerksomheten til en av flankene. Så lenge målobjektet ikke dukker opp med en gang, så vil et slikt oppmerksomhetsskift kun være midlertidig. I det det har gått ca. 200 ms fra det perifere cuet ble presentert, vil oppmerksomheten bevege seg tilbake til fikseringspunktet. I valide enkeltforsøk, hvor tidsintervallet mellom det perifere cuet og målobjektet er større enn 200 ms, vil den spatiale oppmerksomheten først manipuleres ut til en av flankene, for så å automatisk bevege seg tilbake til fikseringspunktet. I det målobjektet så dukker opp, må man flytte oppmerksomheten tilbake ut på flanken. Posner og Cohen så for seg at en mekanisme vil inhibere et slikt skifte, det vil si tilbake dit hvor oppmerksomheten nettopp var rettet. Derfor vil det i et slikt tilfelle gå fortere å flytte oppmerksomheten til den motsatte flanken av der det perifere cuet ble presentert. I Posner og Cohens forsøk krysset reaksjonstidkurvene til valide og ikke-valide enkeltforsøk hverandre når tidsintervallet var 230 ms. Etter dette var reaksjonstiden for valide enkeltforsøk større enn for ikke-valide enkeltforsøk. Posner og Cohen tolket dette som et uttrykk for en slik inhiberingsmekanisme. Dette fenomenet har senere fått navnet inhibition of return.
Ondřej Zahustel
Ondřej Zahustel (født 18. juni 1991) er en tsjekkisk fotballspiller som spiller for FK Mladá Boleslav.
Landslaget
Den 13. november 2015 fikk han sin første landskamp for mot. Han scoret også sitt første landslagsmål i den kampen.
Miguel Ángel Reyes-Varela
Miguel Ángel Reyes-Varela (født 21. juni 1987) er en meksikansk tennisspiller.
Han representerte Mexico under Sommer-OL 2016 i Rio de Janeiro, der han ble utslått i andre runde i dobbel.
Sven Otto Birkeland
"Borkis" var en teknisk begavet midtbanespiller som spilte på Start i perioden 1973-78, der han ble seriemester i 1978. Han startet karrieren i Vigør og spilte for Lyn i perioden 1969-73. Han har også spilt for Jerv og vært trener i Donn. Birkeland ble matchvinner mot Bodø/Glimt da Starts første seriemesterskap ble sikret 15. oktober 1978.
Han har fem og ett mål for Norge, og ble i debuten mot  i 1967 den første sørlending på A-landslaget.
Birkeland er far til tidligere Start-spiller Bernt Christian Birkeland
Reidar Flaa
Reidar Flaa (født 15. juni 1943, død 6. mars 2008) var en norsk fotballspiller.
Flaa spilte 558 kamper for i perioden 1960–79, ble seriemester i  og mottok også klubbens gullmerke for fremragende sportslig innsats. Han var midtstopper og beveget seg sjelden i nærheten av mostanderens mål, likevel huskes han for skuddet i krysset fra 40 meter mot i 1979. Mot slutten av sin karriere gikk han gjerne under kallenavnet «Far», da han var gammel nok til å være far til de yngste spillerne i stallen. Han var også den som skadet Odd Iversen i en treningskamp mellom Start og Racing Mechelen i 1971, en skade Iversen slet med resten av karrieren.
Flaa ble i 2000 hyllet med en sang som bar hans navn på albumet Yellow album av Ræga Råkkers.
Webster Knob
Webster Knob er en markant knaus ved toppen av Strombreen i Dronning Mauds Fjell. Den ligger nær enden av en utstikker som stiger ned fra nordøstsiden av Mount Fridtjof Nansen. Den ble oppdaget og besøkt i november 1929 av et geologisk lag under Byrd-ekspedisjonen ledet av Laurence Gould og navngitt av Byrd etter Laurence J. Webster, som bidrog finansielt til ekspedisjonen.
1. etappe av Tour des Fjords 2018
1. etappe av Tour des Fjords 2018 gikk fra Lindesnes til Grimstad den 22. mai 2018 og var 191,43 km lang. Etappen hadde to 3.-kategori klatrespurter og to vanlige spurter.
Fuad Aslanov
Fuad Aslanov (født 28. juni 1976) er en aserbajdsjansk bokser.
Sergej Kazakov
Sergej Kazakov (født 8. juli 1976) er en russisk bokser.
Han representerte Russland under Sommer-OL 2004 i Athen, der han tok bronse.
Eugenio Scarpellini
Eugenio Scarpellini (født 8. januar 1954 i Verdellino i provinsen Bergamo i Italia, død 15. juli 2020 i El Alto i Bolivia ) var en katolsk biskop av det bolivianske bispedømmet El Alto.
Biografi
Scarpellini ble presteviet 17. juni 1978 for bispedømmet Bergamo. Fra 1998 virket han som sjelesørger i Bolivia som fidei donum-prest.
Pave Benedikt XVI utnevnte ham 15. juli 2010 til titularbiskop av Bida og hjelpebiskop i El Alto. Han ble bispeviet av biskopen av samme bispedømme, Jesús Juárez Párraga den 9. september samme år. Medkonsekrerende var biskop Francesco Beschi av Bergamo og erkebiskop Edmundo Luis Flavio Abastoflor Montero av La Paz.
Den 25. juli 2013 utnevnte pave Frans ham til biskop av El Alto. Han ble innført i sitt embede 31. august 2013.
Insar
Insar kan vise til:
Eugenio Scarpellini
Biografi
Scarpellini døde 15. juli 2020 i en alder av 66 år som følge av covid-19; nøyaktig ti år etter at han ble utnevnt til biskop.
Episkopalgenealogi
Hans episkopalgenealogi er: